นายกเมืองพัทยา

นายกเมืองพัทยา เป็นตำแหน่งหัวหน้าฝ่ายบริหารของเขตปกครองพิเศษ และองค์กรปกครองส่วนท้องถิ่นรูปแบบพิเศษ เมืองพัทยา เขตปกครองพิเศษในพื้นที่จังหวัดชลบุรี มีที่มาจากการเลือกตั้งโดยตรง

 การเลือกตั้งและคุณสมบัติ 
 การเลือกตั้ง 
พระราชบัญญัติระเบียบบริหารราชการเมืองพัทยา พ.ศ. 2542 มาตรา 41 ระบุว่า "ให้เมืองพัทยามีนายกเมืองพัทยาคนหนึ่งซึ่งเลือกตั้งโดยราษฎรผู้มีสิทธิเลือกตั้งในเขตเมืองพัทยา การเลือกตั้งนายกเมืองพัทยาให้กระทำโดยวิธีออกเสียงลงคะแนนโดยตรงและลับ หลักเกณฑ์และวิธีการสมัครรับเลือกตั้งและการเลือกตั้งนายกเมืองพัทยา ให้เป็นไปตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น"

 คุณสมบัติ 
ผู้มีสิทธิลงสมัครรับเลือกตั้งเป็นนายกเมืองพัทยาต้องมีคุณสมบัติดังต่อไปนี้
 มีสัญชาติไทยโดยการเกิด
 มีอายุไม่ต่ำกว่าสามสิบปีบริบูรณ์ในวันเลือกตั้ง
 สำเร็จการศึกษาไม่ต่ำกว่าปริญญาตรีหรือเทียบเท่า
 มีชื่ออยู่ในทะเบียนบ้านในเขตเมืองพัทยาเป็นเวลาติดต่อกันไม่น้อยกว่า หนึ่งปีนับถึงวันสมัครรับเลือกตั้ง หรือเป็นผู้มีชื่ออยู่ในทะเบียนบ้านในเขตเมืองพัทยาในวันสมัคร รับเลือกตั้งและได้เสียภาษีตามกฎหมายว่าด้วยภาษีโรงเรือนและที่ดิน หรือกฎหมายว่าด้วยภาษี บำรุงท้องที่ ให้เมืองพัทยาในปีที่สมัครหรือในปีก่อนปีที่สมัครหนึ่งปี

 อำนาจหน้าที่ของนายกเมืองพัทยา 
ตามกฎหมายปัจจุบันคือ พระราชบัญญัติระเบียบบริหารราชการเมืองพัทยา พ.ศ.  2542พ.ร.บ ระเบียบบริหารราชการเมืองพัทยา พ.ศ. 2542 มาตราที่ 41-53 ในมาตรา 48 กำหนดให้นายกเมืองพัทยา มีอำนาจหน้าที่ดังนี้
 กำหนดนโยบายและรับผิดชอบในการบริหารราชการของเมืองพัทยาให้เป็นไป ตามกฎหมาย ข้อบัญญัติ และนโยบาย
 สั่ง อนุญาต และอนุมัติเกี่ยวกับราชการของเมืองพัทยา
 แต่งตั้งและถอดถอนรองนายกเมืองพัทยา เลขานุการนายกเมืองพัทยา ผู้ช่วย เลขานุการนายกเมืองพัทยา ประธานที่ปรึกษา ที่ปรึกษาหรือคณะที่ปรึกษา
 วางระเบียบเพื่อให้งานของเมืองพัทยาเป็นไปด้วยความเรียบร้อย
 ปฏิบัติหน้าที่อื่นตามที่คณะรัฐมนตรี นายกรัฐมนตรี รัฐมนตรี หรือผู้ว่าราชการจังหวัดมอบหมาย หรือตามที่กฎหมายกำหนดให้เป็นอำนาจหน้าที่ของนายกเมืองพัทยาหรือนายกเทศมนตรีหรือคณะเทศมนตรี

 รายชื่อนายกเมืองพัทยา 
 ลำดับ  รูป  รายชื่อ  เริ่มวาระ  สิ้นสุดวาระ  ที่มา 1  100px  พลเรือเอก สถาปน์ เกยานนท์  23 พฤศจิกายน พ.ศ. 2521  28 พฤศจิกายน พ.ศ. 2523  การเลือกกันเองจากสภาเมืองพัทยา 2  100px  อนุศักดิ์ รอดบุญมี  8 กุมภาพันธ์ พ.ศ. 2524  21 กุมภาพันธ์ พ.ศ. 2528  เลือกกันเองจากสภา 3  100px  โสภณ เพ็ชรตระกูล  26 มีนาคม พ.ศ. 2528  6 พฤษภาคม พ.ศ. 2532  เลือกกันเองจากสภา 4  100px  สุชัย รวยริน  12 พฤษภาคม พ.ศ. 2532  15 มีนาคม พ.ศ. 2534  เลือกกันเองจากสภา 5  100px  อนุพงษ์ อุดมรัตน์กูลชัย  9 กรกฎาคม พ.ศ. 2536  6 กรกฎาคม พ.ศ. 2538  เลือกกันเองจากสภา 6  100px  ไพรัช สุทธิธำรงสวัสดิ์  18 กรกฎาคม พ.ศ. 2538  11 กุมภาพันธ์ พ.ศ. 2547  เลือกกันเองจากสภา 7  100px  นิรันดร์ วัฒนศาสตร์สาธร  27 มีนาคม พ.ศ. 2547  26 มีนาคม พ.ศ. 2551  การเลือกตั้ง พ.ศ. 2547 8  100px  อิทธิพล คุณปลื้ม  4 พฤษภาคม พ.ศ. 2551  16 มิถุนายน พ.ศ. 2559  การเลือกตั้ง พ.ศ. 2551 และพ.ศ. 2555 10  100px  พลตำรวจตรี อนันต์ เจริญชาศรี คำสั่งหัวหน้าคณะรักษาความสงบแห่งชาติ ที่ ๖/๒๕๖๐ เรื่อง แต่งตั้งนายกเมืองพัทยา   16 กุมภาพันธ์ พ.ศ. 2560  25 กันยายน พ.ศ. 2561  การแต่งตั้ง 11  100px  สนธยา คุณปลื้ม คำสั่งหัวหน้าคณะรักษาความสงบแห่งชาติ ที่ ๑๕/๒๕๖๑ เรื่อง การแก้ไขปัญหาการบริหารราชการเมืองพัทยา  25 กันยายน พ.ศ. 2561  25 มีนาคม พ.ศ. 2565  การแต่งตั้ง 12  100px  ปรเมศวร์ งามพิเชษฐ์  22 พฤษภาคม พ.ศ. 2565  ปัจจุบัน  การเลือกตั้ง พ.ศ. 2565

 ดูเพิ่ม 
 สภาเมืองพัทยา

 อ้างอิง 

https://pattaya.go.th/%e0%b8%81%e0%b8%b2%e0%b8%a3%e0%b8%9a%e0%b8%a3%e0%b8%b4%e0%b8%ab%e0%b8%b2%e0%b8%a3/%e0%b8%97%e0%b8%b3%e0%b9%80%e0%b8%99%e0%b8%b5%e0%b8%a2%e0%b8%9a%e0%b8%99%e0%b8%b2%e0%b8%a2%e0%b8%81/ 

 แหล่งข้อมูลอื่น 
 สำนักงานปกครองท้องถิ่นเมืองพัทยา 
 เว็บไซด์ pattaya